স্টাফ রিপোর্টার ॥ নবীগঞ্জে চাঁদাবাজীর মামলায় দৈনিক সমকাল প্রতিনিধি এম এ আহমদ আজাদসহ দুইজনকে গ্রেপ্তার করেছে পুলিশ। গ্রেপ্তারকৃত আরেকজন হচ্ছেন উপজেলার পারকুল গ্রামের বজলুর রহমান। বুধবার দিবাগত গভীর রাতে তাদের নিজ নিজ বাড়ি থেকে পুলিশ গ্রেপ্তার করে। গতকাল তাদেরকে কোর্ট হাজতে প্রেরণ করা হয়। উপজেলার আউশকান্দি ইউনিয়নের পারকুল গ্রামের আনছার মিয়ার ছেলে বেলাল মিয়া বাদী হয়ে একই গ্রামের মৃত তবারক উল্লার ২ছেলে ছেলে বজলু মিয়া ও আনহার মিয়া এবং সিট ফরিদপুর গ্রামের আহমেদ আজাদকে আসামী করে নবীগঞ্জ থানায় চাঁদাবাজির অভিযোগ এনে একটি মামলা দায়ের করেন। মামলায় বলা হয়, বাদী আনছার মিয়া নবীগঞ্জের পারকুল পাওয়ার প্লান্টে ঠিকাদারী ব্যবসা করে আসছেন। ওই প্লান্টে গাড়ি দিয়ে মালামাল আনা নেয়ার সময় ১৫/২০ দিন ধরে ৫০ হাজার ...